Jonas Meka radošā darbība lielākoties saistīta ar kino un ASV, tomēr savu artavu viņš devis arī lietuviešu klasiskajā literatūrā. Vēl dzīvojot Lietuvā, 14 gadu vecumā Meks izdod savu pirmo dzejoļu krājumu, kas gūst atzinību lietuviešu literātu vidū. Arī turpmāk dzejas un prozas darbus Meks izvēlās rakstīt galvenokārt lietuviešu valodā, tikai ASV izdoto periodisko rakstu antoloģijas gan lasāmas angliski. Sākoties Otrajam pasaules karam, Lietuvā ienāk vācu armija, un Jons Meks kopā ar jaunāko brāli Ādolfu ( Adolfas Mekas, arī kino režisors) dodas trimdā uz Austriju, Vīni, taču nelaimīgo bēgļu vilciens tiek pārtverts Vācijā, un brāļi nonāk Elmshornas darba nometnē. Pēc astoņiem spaidu darbos pavadītajiem mēnešiem Jons un Ādolfs nolemj bēgt un no jauna tiek pārtverti netālu no Dānijas robežas. Šoreiz viņi nokļūst ANO paspārnē un visbeidzot, 1949. Gada oktobrī, pēc trim bēgļu nometnē pavadītajiem gadiem brāļi ierodas ASV, Ņujorkā. [1]